葛锡璠（），字中恬，号鲁生，南直隶苏州府昆山县人，明朝政治人物。
生平.少颖悟，万历二十五年（1597年）丁酉科应天乡试举人，二十九年（1601年）辛丑科二甲进士，授刑部主事，迁员外郎。有兵部尚书私人受贿戎帅，事露，属刑部庇之。锡璠执不可，卒按以法，尚书引去。直声凛然。出守兖州府，甫下车，岁旱民饥，力请赈济，躬历二十七城，全活甚众。贫生借仓谷者二百馀家，岁荒，无以偿。为设法代补，凡五百馀石。鲁邸在兖藩，禄所需取之州县，征解不时，贫者坐困。乃严为立限，按期给之。其宗人之不法者，时加督